L’Ajuntament de Burjassot publica la convocatòria de 2025 dels premis destinats a xiquets i xiquetes que participen en competicions esportives
2025-07-24

L’Ajuntament de Burjassot ha publicat la convocatòria de 2025 dels premis destinats a xiquets i xiquetes entre 6 i 12 anys (nascuts entre 2013 i 2019) del municipi, que participen en competicions esportives i que complisquen amb els requisits contemplats en les bases. Tota la informació sobre la convocatòria està disponible en el Portal de Transparència.

Estos premis persegueixen la fi de distingir, promocionar i reconéixer el rendiment esportiu, la cultura de l’esforç i l’excel·lència. Les activitats objecte dels premis seran les que han sigut desenvolupades entre l’1 de setembre de 2024 i el 31 d’agost de 2025.

El termini de presentació de les sol·licituds començarà l’endemà de la publicació de la convocatòria en el Butlletí Oficial de la Província (publicada el 27-06-2025), és a dir, del 28 de juny fins al 14 de setembre de 2025. Les sol·licituds, juntament amb la documentació requerida s’haurà de remetre a l’Ajuntament de Burjassot, a través de la Seu Electrònica.

La finalitat d’estos premis és donar suport a la pràctica i el rendiment esportiu dels xiquets i xiquetes esportistes de Burjassot per a millorar la seua participació en les competicions esportives, així com aconseguir l’adequada tecnificació de la seua especialitat, tenint en compte els objectius previstos en el Pla Estratègic de Subvencions 2023-2025.